Broj: 711-I-671-M-108-20/21-05-11

Zagreb, 9. travnja 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Aleksandre Jozić-Ileković i Tatijane Vučetić kao članova Povjerenstva, na temelju članka 18. stavka 5. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **u predmetu dužnosnice Marice Jančić, općinske načelnice Općine Marija Gorica, povodom mišljenja Povjerenstva broj: 711-I-1562-M-108/20-02-11 od 23. listopada 2020.g.,** na 121. sjednici, održanoj 9. travnja 2021.g. donosi sljedeću

**ODLUKU**

1. **Utvrđuje se da su dužnosnica Marica Jančić, općinska načelnica Općine Marija Gorica te Općina Marija Gorica postupili sukladno uputama danim u Mišljenju Povjerenstva broj: 711-I-1562-M-108/20-02-11 od 23. listopada 2020.g. te da su upute provedene na način koji omogućuje izbjegavanje sukoba interesa dužnosnice i osigurava njezino zakonito postupanje u konkretnom slučaju.**
2. **Sukladno utvrđenom u točki I. ove Odluke, Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., i to radi nabave sredstava za čišćenje i održavanje i ostalih potrepština za potrebe Općine Marija Gorica, sukladno ponudi podnesenoj 18. veljače 2021.g., u postupku jednostavne nabave, evidencijski broj JN-20/2021 te radi nabave sredstva za čišćenje i održavanje i ostalih potrepština za potrebe Općine Marija Gorica, sukladno ponudi podnesenoj 18. veljače 2021., u postupku jednostavne nabave, evidencijski broj JN-21/2021.**

Obrazloženje

Dužnosnica Marica Jančić, općinska načelnica Općine Marija Gorica, podnijela je Povjerenstvu 16. listopada 2020.g., zahtjev za davanjem mišljenja u smislu članka 18. stavka 1. ZSSI-a, povodom mogućeg stupanja Općine Marija Gorica u poslovni odnos s trgovačkim društvom Trgocentar Marija d.o.o. u vlasništvu njezine kćeri ……………. te s obrtom za ugostiteljstvo Ladanjski raj, u vlasništvu bračnog druga dužnosnice ……………... U knjigama ulazne pošte zahtjev je zaprimljen pod poslovnim brojem 711-U-3729-M-108/20-01-2, povodom kojeg se vodi predmet broj M-108/20.

Člankom 3. stavkom 1. podstavkom 39. ZSSI-a propisano je da su općinski načelnici dužnosnici u smislu navedenog Zakona, stoga je i Marica Jančić, povodom obnašanja dužnosti općinske načelnice Općine Marija Gorica, obvezna postupati sukladno odredbama ZSSI-a.

Člankom 18. stavkom 1. ZSSI-a propisano je da u slučaju kada tijelo u kojem dužnosnik obnaša javnu dužnost stupa u poslovni odnos s poslovnim subjektom u kojem član obitelji dužnosnika ima 0,5% ili više udjela u vlasništvu, dužnosnik je dužan o tome pravodobno obavijestiti Povjerenstvo.

Člankom 4. stavkom 2. ZSSI-a propisano je da se članom obitelji dužnosnika u smislu toga Zakona, pored ostalih smatraju bračni ili izvanbračni drug dužnosnika i srodnici po krvi u uspravnoj lozi.

Člankom 18. stavkom 2. ZSSI-a propisano je da će Povjerenstvo u roku od 15 dana od dana zaprimanja obavijesti dati mišljenje zajedno s uputama o načinu postupanja dužnosnika i tijela u kojem dužnosnik obnaša javnu dužnost u cilju izbjegavanja sukoba interesa dužnosnika i osiguranja postupanja u skladu s istim Zakonom. Stavkom 4. istog članka propisano je da je dužnosnik, odnosno tijelo u kojem dužnosnik obnaša dužnost, obvezno prije stupanja u poslovni odnos dostaviti Povjerenstvu cjelokupnu dokumentaciju iz koje je vidljivo kako su provedene upute Povjerenstva. Povjerenstvo potom, na temelju stavka 5. istog članka, posebnom odlukom utvrđuje jesu li dane upute provedene na način koji omogućuje izbjegavanje sukoba interesa dužnosnika i osigurava njegovo zakonito postupanje u konkretnom slučaju.

Povjerenstvo je povodom zahtjeva dužnosnice na 103. sjednici, održanoj 23. listopada 2020.g dalo mišljenje Broj: 711-I-1562-M-108/20-02-11, u kojem se navodi kako Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., u vlasništvu kćeri dužnosnice, te s obrtom Ladanjski raj, obrt za ugostiteljstvo, proizvodnju povrća i pića, u vlasništvu supruga dužnosnice, ukoliko dužnosnica postupi u skladu s uputama Povjerenstva iz navedenog mišljenja. Povjerenstvo je dalo uputu ukoliko se kao mogući ponuditelji roba, radova ili usluga pojavljuju trgovačko društvo TRGOCENTAR MARIJA d.o.o. ili obrt Ladanjski raj, Općina Marija Gorica dužna je postupak jednostavne nabave onih roba i usluga koje u svojoj ponudi imaju trgovačko društvo TRGOCENTAR MARIJA d.o.o. i obrt Ladanjski raj, bez obzira na procijenjenu vrijednost konkretne nabave, provesti sukladno pravilima postupka jednostavne nabave procijenjene vrijednosti jednake ili veće od 100.000,00 kuna do procijenjene vrijednosti do 200.000,00 kn za robu i usluge, propisanim člankom 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.) i to uz obveznu objavu javnog poziva za dostavu ponuda. Isto tako, ukoliko na poziv svoju ponudu podnese trgovačko društvo TRGOCENTAR MARIJA d.o.o. ili obrt Ladanjski raj, dužnosnica je o navedenoj okolnosti dužna obavijestiti Općinsko vijeće Općine Marija Gorica te građane putem objave na službenim internetskim stranicama Općine Marija Gorica te se izuzeti od svih poslova odgovorne osobe naručitelja, pogotovo od ocjene ponuda, donošenja Odluke o odabiru najpovoljnije ponude, kao i potpisivanja Ugovora o nabavi u ime Općine Marija Gorica, a ovlast za obavljanje navedenih radnji delegirati na svog zamjenika.

Sukladno članku 18. stavku 4. ZSSI-a, Jedinstveni upravni odjel Općine Marija Gorica dostavio je Povjerenstvu 2 dopisa i to dopis KLASA: 406-09/21-01/02, URBROJ: 238/19-03-21-14 od 19. ožujka 2021.g., i dopis KLASA: 406-09/21-01/03, URBROJ: 238/19-03-21-14 također od 19. ožujka 2021.g., zajedno s dokumentacijom iz koje je vidljivo kako su provedene upute Povjerenstva iz mišljenja od 23. listopada 2020.g.

U prvom dopisu Općine Marija Gorica navodi se kako je dana 08. veljače 2021. godine Općina Marija Gorica objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj nabave JN-20/2021 za nabavu sredstava za čišćenje i održavanje i ostale potrepštine za potrebe Općine Marija Gorica na službenoj Internetskoj stranici Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. Postupak jednostavne nabave provodi se sukladno pravilima o nabavi procijenjene vrijednosti jednake ili veće od 100.000,00 kuna do procijenjene vrijednosti do 200.000,00 kn za robu i usluge te procijenjene vrijednosti do 500.000,00 kn za radove propisane člankom 7. Pravilnika o provođenju postupka jednostavne nabave u Općini Marija Gorica (Službeni glasnik Općine Marija Gorica broj 193/18). Uz dopis dostavljeni su: preslika Odluke o provedbi postupka jednostavne nabave za nabavu robe za nabavu sredstava za čišćenje i održavanje i ostale potrepštine za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekata po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslike dokaza o upućenom javnom pozivu za dostavu ponuda na adrese 4 gospodarska subjekata po izboru naručitelja, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, presliku zapisnika o pregledu, ocjeni i usporedbi ponuda te preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog vijeća Općine Marija Gorica (preslika dostavnice, uz napomenu kako je vijećnik SDP podnio ostavku na dužnost, a stranka nije imenovala zamjenika).

Iz dostavljene dokumentacije utvrđeno je da je Odlukom od 5. veljače 2021.g. imenovano stručno povjerenstvo za provedbu postupka jednostavne nabave broj JN-20/2021. Javni poziv za dostavom ponuda objavljen na službenim internetskim stranicama Općine Marija Gorica zajedno s troškovnikom i ponudbenim listom te Mišljenjem Povjerenstva. U javnom pozivu određeno je da je kriterij za odabir ponude najniža cijena, a procijenjena vrijednost nabave 22.750,00 kn (bez PDV-a).

Pored javne objave, poziv na dostavu ponude upućen je 8. veljače 2021.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta, među kojima i trgovačkom društvu TRGOCENTAR MARIJA d.o.o.

Uvidom u Zapisnik o otvaranju ponuda od 18. veljače 2021.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je u roku pristigla samo jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: sredstva za čišćenje i održavanje za potrebe Općine Marija Gorica evidencijski broj nabave: JN-20/2021, KLASA: 406-09/21-01/02, URBROJ: 238/19-02-21-11 od 19. veljače 2021, utvrđeno je kako se u istoj konstatira Mišljenje Povjerenstva, broj: 711-I-1562-M-108/20-02-11 od 23. listopada 2020.g. te se u članku 2. utvrđuje kako dužnosnica, općinska načelnica Marica Jančić donosi ovu Odluku kojom se izuzima od donošenja Odluke o odabiru najpovoljnije ponude, s obzirom da je društvo TRGOCENTAR MARIJA d.o.o. podnijelo ponudu na objavljeni javni poziv za dostavu ponude. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja Povjerenstva. Člankom 4. Odluke određeno je da se donošenje Odluke o odabiru najpovoljnije ponude povjerava zamjeniku općinske načelnice Borisu Majeriću.

Povjerenstvo je izvršilo uvid i u Potvrdu primitka Odluke o izuzeću od donošenja Odluke o odabiru ponude u postupku jednostavne za predmet nabave: sredstva za čišćenje i održavanje za potrebe Općine Marija Gorica evidencijski broj nabave: JN-20/2021, koje su potpisali predsjednik i članovi Općinskog vijeća Općine Marija Gorica (osim člana Općinskog vijeća koji je podnio ostavku na dužnost a nije imenovan zamjenik).

Uvidom u Zapisnik o pregledu, ocjeni i usporedbi ponuda od 8. ožujka 2021.g. utvrđeno je da su ovlašteni predstavnici naručitelja proveli analizu ponude te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja, a čija je vrijednost ponude u okviru procijenjene vrijednosti nabave.

U drugom dopisu Općine Marija Gorica navodi se kako je dana 08. veljače 2021. godine Općina Marija Gorica objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj nabave JN-21/2021 reprezentacija, prigodni poklon paketi za djecu i paketi za starije i nemoćne osobe na službenoj Internetskoj stranici Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. Postupak jednostavne nabave provodi se sukladno pravilima o nabavi procijenjene vrijednosti jednake ili veće od 100.000,00 kuna do procijenjene vrijednosti do 200.000,00 kn za robu i usluge te procijenjene vrijednosti do 500.000,00 kn za radove propisane člankom 7. Pravilnika o provođenju postupka jednostavne nabave u Općini Marija Gorica (Službeni glasnik Općine Marija Gorica broj 193/18). Uz dopis dostavljeni su: preslika Odluke o provedbi postupka jednostavne nabave za nabavu robe - hrana, piće ostali proizvodi za potrebe Općine Marija Gorica (Reprezentacija, prigodni poklon paketi za djecu i starije i nemoćne osobe) te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekata po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslike dokaza o upućenom javnom pozivu za dostavu ponuda na adrese 4 gospodarska subjekata po izboru naručitelja, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, presliku zapisnika o pregledu, ocjeni i usporedbi ponuda te preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog vijeća Općine Marija Gorica (preslika dostavnice, uz napomenu kako je vijećnik SDP podnio ostavku na dužnost, a stranka nije imenovala zamjenika).

Iz dostavljene dokumentacije utvrđeno je da je Odlukom od 5. veljače 2021.g. imenovano stručno povjerenstvo za provedbu postupka jednostavne nabave broj JN-21/2021. Javni poziv za dostavom ponuda objavljen na službenim internetskim stranicama Općine Marija Gorica zajedno s troškovnikom i ponudbenim listom te Mišljenjem Povjerenstva. U javnom pozivu određeno je da je kriterij za odabir ponude najniža cijena, a procijenjena vrijednost nabave 40.000,00 kn (bez PDV-a).

Pored javne objave, poziv na dostavu ponude upućen je 8. veljače 2021.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta, među kojima i trgovačkom društvu TRGOCENTAR MARIJA d.o.o.

Uvidom u Zapisnik o otvaranju ponuda od 18. veljače 2021.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je u roku pristigla samo jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: reprezentacija, prigodni poklon paketi za djecu i paketi za starije i nemoćne osobe evidencijski broj nabave: JN-21/2021, KLASA: 406-09/21-01/03, URBROJ: 238/19-02-21-11 od 19. veljače 2021, utvrđeno je kako se u istoj konstatira Mišljenje Povjerenstva, broj: 711-I-1562-M-108/20-02-11 od 23. listopada 2020.g. te se u članku 2. utvrđuje kako dužnosnica, općinska načelnica Marica Jančić donosi ovu Odluku kojom se izuzima od donošenja Odluke o odabiru najpovoljnije ponude, s obzirom da je društvo TRGOCENTAR MARIJA d.o.o. podnijelo ponudu na objavljeni javni poziv za dostavu ponude. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja Povjerenstva. Člankom 4. Odluke određeno je da se donošenje Odluke o odabiru najpovoljnije ponude povjerava zamjeniku općinske načelnice Borisu Majeriću.

Povjerenstvo je izvršilo uvid i u Potvrdu primitka Odluke o izuzeću od donošenja Odluke o odabiru ponude u postupku jednostavne za predmet nabave: reprezentacija, prigodni poklon paketi za djecu i paketi za starije i nemoćne osobe za potrebe Općine Marija Gorica evidencijski broj nabave: JN-21/2021, koje su potpisali predsjednik i članovi Općinskog vijeća Općine Marija Gorica (osim člana Općinskog vijeća koji je podnio ostavku na dužnost a nije imenovan zamjenik).

Uvidom u Zapisnik o pregledu, ocjeni i usporedbi ponuda od 8. ožujka 2021.g. utvrđeno je da su ovlašteni predstavnici naručitelja proveli analizu ponude te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja, a čija je vrijednost ponude u okviru procijenjene vrijednosti nabave.

Slijedom navedenog, uvidom u dostavljenu dokumentaciju utvrđeno je kako je u predmetnim postupcima jednostavne nabave robe evidencijski broj JN-20/2021 i JN-21/2021 postupljeno sukladno uputama Povjerenstva danim u Mišljenju broj: 711-I-1562-M-108/20-02-11 od 23. listopada 2020.g. Uvidom u dostavljenu dokumentaciju tako je utvrđeno da se u predmetnim nabavama, kao ponuditelj, pojavilo trgovačko društvo TRGOCENTAR MARIJA d.o.o. te da je postupak proveden sukladno članku 7. Pravilnika o provođenju postupaka jednostavne nabave u Općini Marija Gorica. Dužnosnica je o navedenoj okolnosti te o svom izuzimanju obavijestila članove Općinskog vijeća Općine Marija Gorica te građane putem objave na službenim internetskim stranicama Općine Marija Gorica. Isto tako, dužnosnica se izuzela od svih poslova odgovorne osobe naručitelja u predmetnim postupcima, koje će poduzimati njezin zamjenik.

Slijedom navedenog, Povjerenstvo je donijelo odluku kao u izreci ovog akta.

PREDSJEDNICA POVJERENSTVA

Nataša Novaković, dipl.iur.

Dostaviti:

1. Dužnosnica Marica Jančić, elektronička dostava
2. Objava na internetskoj stranici Povjerenstva
3. Pismohrana